**2.számú melléklet**

**ÉRDEKMÉRLEGELÉSI TESZT**

**A HATVANI MÉDIA ÉS RENDEZVÉNYSZERVEZŐ NONPROFIT KÖZHASZNÚ KFT. által létesítmény hasznosítása körében megkötött szerződések során a szerződő fél által megadott személy kapcsolattartási adatainak kezeléséről**

**I.Az Adatkezelő vagy harmadik személy jogos érdeke**

A HATVANI MÉDIA és Rendezvényszervező Nonprofit Közhasznú Kft., mint a Hatvani Sport és Rendezvénycsarnok üzemeltetője közfeladatának ellátása során létesítmény hasznosítási feladatokat lát el, mely során jellemzően bérbe adja a Hatvani Sport és Rendezvénycsarnok területét sportszolgáltatás igénybevétele, illetve egyéb rendezvények megtartása céljából.

1.A bérleti vagy egyéb hasznosítási feltételek jellemzője, hogy a HATVANI MÉDIA és Rendezvényszervező Nonprofit Közhasznú Kft-vel szerződést kötő fél a saját kijelölt munkavállalójának, vagy egyéb természetes személy adatait adja meg a szerződés teljesítése érdekében történő kapcsolattartás céljából.

2.Ezen adatok köre jellemzően valamilyen céges e-mail cím, vagy esetleg más e-mail cím, név és telefonszám.

3.A HATVANI MÉDIA és Rendezvényszervező Nonprofit Közhasznú Kft-vel szerződő fél jogos érdeke, hogy a szerződésben vállalt kötelezettségek teljesítése céljából a szerződő fél által kijelölt személlyel az Adatkezelő a kapcsolatot felvegye annak érdekében, hogy a szerződő fél általi szerződéses kötelezettségvállalásokat elő tudja segíteni.

**II.Az érdek jogszerűségének igazolása:**

1.Az Adatkezelővel szerződést kötő fél által megadott munkavállaló, vagy egyéb kapcsolattartó személyes adatainak kezelése jogszerű, hiszen azt a szerződő fél adja meg, ezáltal a felek elősegítik a Polgári Törvénykönyvről szóló 2013. évi V. törvény kötelmi jogviszonyokra is irányadó alapelvek érvényesülését, mint pl. a kölcsönös együttműködés elve.

**II.A jogos érdek konkrétuma:**

1.Az Adatkezelő által a vele szerződő fél jogos érdeke konkrétan megfogalmazott, hiszen az Adatkezelő pontosan meghatározza azt, hogy mely szerződésekkel kapcsolatosan és milyen célból szükséges kezelnie a szerződő partnere által megadott kapcsolattartó személy személyes adatait.

**III.A jogos érdek aktualitása:**

1.Az Adatkezelő és a vele szerződő fél között szolgáltatásra (bérlet, sportlétesítmény igénybevétele) irányuló kötelmi jogviszony jön létre. A kötelmi jogviszonyok alapján jogok és kötelezettségek keletkeznek. Az Adatkezelő köteles a szerződéses rendelkezéseknek megfelelően szolgáltatást nyújtani, a szerződő fél pedig ellenérték megfizetésére köteles. A hosszabb időtartamra szóló szerződések esetén kiemelten fontos a szerződő felek kommunikációja, kapcsolattartása a szerződés teljesítésének elősegítése érdekében.

2.Kiemelendő, hogy az Adatkezelőnek nincs ráhatása arra, hogy az vele szerződő szerződéses partner kijelöl-e kapcsolattartót, vagy ha kijelöl ilyen személyt, akkor milyen adatait adja meg (céges e-mail cím, céges telefonszám), ebben a tekintetben az adatkezelés szükségessége az Adatkezelő hatókörén kívül esik.

**3.A fentiek alapján az Adatkezelővel szerződő fél, mint harmadik személy oldalán jelentkező jogos érdek fennáll.**

**IV.Az Adatkezelés szükségessége**

1.A feleket megilleti a szerződéses szabadság joga, vagyis azon jogosultság, hogy saját maguk határozzák meg a szerződéses feltételeket, az Adatkezelővel szerződő félnek joga van arról dönteni, ha a szerződés teljesítéséhez teljesítési segédet, illetve kapcsolattartót vesz igénybe, mely oknál fogva a szerződéses alapelvek teljesülése érdekében az Adatkezelőnek a kijelölt kapcsolattartóval szükséges tartania a kapcsolatot a kötelmi jogviszony szerződésszerű teljesítése érdekében.

2.Amennyiben az Adatkezelővel szerződő fél az Adatkezelővel szemben azt a feltételt támasztja, hogy egy általa meghatározott személlyel tartsa a kapcsolatos, abból az Adatkezelő oldalán kötelezettség jelentkezik, másrészt a kapcsolattartási adatok a szerződésszerű teljesítést is elősegítik.

**3.Mindezek alapján az adatkezelés szükségessége is fennáll, ennek alapján vizsgálható az arányosság szempontrendszere.**

**V. Az érintettek jogai**

1.Az adatalanyok személyes adatinak védelmét az **Európai Parlament és a Tanács (EU) 2016/679 rendeletének** (általános adatvédelmi rendelet/**GDPR**), valamint a**z Információs önrendelkezési jogról és információszabadságról szóló 2011. évi CXII. törvény** (továbbiakban: Infotv.) rendelkezései szerint, az ott meghatározott alapelvek betartásával, az érintetti jogok érvényesülésével kell biztosítani.

2.Az érintettek magánszférája megköveteli, hogy az adatok kezelése és annak folyamata mindvégig feleljen meg a hatályos adatvédelmi előírásoknak, az adatkezelő csak megfelelő jogalap birtokában, jogszerű célból, szükséges és arányos mértékben és ideig kezelheti ezeket a személyes adatokat, és ennek érvényesülése érdekében adatvédelmi garanciák érvényesülését biztosítja.

3.Az érintettek jogosultak arra, hogy személyes adatai kezelése jogszerű és tisztességes legyen, a részükre az adatkezelést minden esetben átláthatóan kell végezi, minden esetben joguk van arra, hogy az adatkezelésről megfelelő tájékoztatást kapjanak. Az érintett tiltakozáshoz való jogát külön biztosítani szükséges.

4.Az érintettnek jogos érdeke fűződik ahhoz, hogy az adatai jogsértő kezelése ellen jogorvoslattal éljen, és az általa elszenvedett károk megtérítését követelje a Ptk. szabályai szerint.

5.Az érintettnek joga van:

-a személyes adatai jogszerű kezeléséhez

-a megfelelő tájékoztatáshoz

-a személyes adatok vonatkozásában valamennyi részére biztosított jog gyakorláshoz és igény érvényesítéséhez

-az adatok védelmére vonatkozó jogszabályok betartásához, érvényesüléséhez

-saját adatiról való rendelkezéshez

-magánszférája tiszteletben tartásához

6.Az érintettnek jogos érdeke fűződik ahhoz, hogy az Adatkezelő magánszférájukhoz való jogukat ne korlátozza azzal, hogy azokat a vonatkozó jogszabályi előírásoktól eltérően, azzal össze nem egyeztethető módon kezelje, tárolja.

7.Azok az érintettek, melyek az Adatkezelővel szerződő fél által kapcsolattartóként kerülnek kijelölésre, javarészt az Adatkezelővel szerződő fél munkavállalója, vagy egyéb, szerződéses partner érdekeltségi körébe tartozó közreműködője (megbízott, alvállalkozó személy, stb.)

8.Azok az érintettek tehát, akik a szerződésekben a szerződő fél által kapcsolttartóként megjelölnek ésszerűen számíthatnak arra, hogy az Adatkezelő, mint kijelölt kapcsolattarókat fel fogja keresni a szerződés teljesítése céljából és a megadott személyes adataikat egy bizonyos ideig kezelni fogja.

9.Itt meg kell jegyezni, hogy a szerződő fél, mint harmadik személy által megjelölt kapcsolattartó személynek a szerződő partnerrel valamilyen jogviszonya áll fenn, (megbízási, munkajogviszony), mely jogviszonyból eredően a kijelölt kapcsolattartó jogszabályban foglalt kötelezettsége a kijelölt munkafeladat, megbízási utasítás teljesítése.

10.Az érintettek ésszerűen várhatják el, hogy a személyes adataik csak a fenti célok teljese érdekében legyenek kezelhetők, azokat más adatokkal ne lehessen összekapcsolni, az Adatkezelő céltól eltérően azokat ne kezelhesse.

**VI.Szükségesség-arányosság vizsgálata, érdekek ütköztetése**

1.A kötelmi jogviszonyok szerződésszerű teljesítése érdekében végzett adatkezelés jogszerű adatkezelési cél. A kötelmi jogviszonyok teljesítésének jogszerűsége egy jogvita esetén a szerződés hatálya alatt keletkezett jognyilatkozatok alapján ítélhető meg, melynek egyik fontos tényezője a kijelölt kapcsolattartóval való kommunikáció. A szerződésszerű teljesítés bizonyíthatósága érdekében végzett adatkezelési cél ezen személyes adatok tekintetében is jogszerű adatkezelésnek tekinthető.

2.Az adatok jellege alapján megállapítható, hogy kizárólag olyan adatok kerülnek kezelésre a kapcsolattartó személy tekintetében, melyek kezelésével neki számolnia szükséges, mindazonáltal a kezelt adatok köre meglehetősen szűk, az mindösszesen egy névre, telefonszámra és/vagy e-mail címre korlátozódik, mely legtöbb esetben céges e-mail cím, illetve céges telefonszám.

3.Az Adatkezelő nem kezel aránytalanul és szükségtelenül személyes adatokat azzal, hogy egy személy kapcsolattartási adatait a szerződés teljesítés érdekében a szerződő partnerének jogos érdeke alapján kezeli.

4.Az Adatkezelés nem terjed ki a GDPR 9. cikkében meghatározott személyes adatok különleges kategóriáinak körére sem.

**VII.Az adatkezelés hatásainak vizsgálata**

1.Az adatkezelés a szerződő felek közötti kötelmi jogviszony hatékony teljesítése érdekében szükséges, a kapcsolattartás csak az adott szerződés teljesítése érdekében történik, melynek a szerződéses partnerrel valamilyen jogviszonyban álló személy magánszférájára gyakorolt hatása elenyésző, aránytalan beavatkozást nem jelent.

**VIII.Az érintett és az Adatkezelő kapcsolata**

1.A kapcsolattartás kizárólag az adott kötelmi jogviszony tartamára tekintettel áll fenn, a szerződéses kapcsolat megszűnésével az érintettel már nem valósul meg kapcsolattartás.

2.Arra viszont számítani lehet, hogy a szerződéssel kapcsolatban az Adatkezelő bizonyos ideig az adott szerződés dokumentációját kezelni köteles, tekintettel arra, hogy a Ptk. 6:22. § szakaszában foglalt elévülési idő alatt (5 év) számolni kell azzal is, hogy ezen idő az, mely alatt amennyiben a felek között jogvita keletkezik, igény ennyi idő alatt érvényesíthető az illetékes bíróság előtt.

3.Azzal is szükséges számolni, hogy az Adatkezelő közfeladatot ellátó szervként egyes ügycsoportokba tartozó iratokat Iratkezelési Szabályzatában foglaltak szerint adott esetben véghatáridő nélkül megőrizni köteles, mellyel biztosítja a tevékenységével kapcsolatosan érvényesülni megkívánt közérdeket, az átláthatóságot, és az elszámolhatóságot.

**4.A fentiek alapján az adatkezelés arányossága is megvalósul, tekintettel arra is, hogy két alapvető közérdek áll az érintett érdekeivel szemben.**

5.Az Alaptörvény 39. cikke értelmében A központi költségvetésből csak olyan szervezet részére nyújtható támogatás, vagy teljesíthető szerződés alapján kifizetés, amelynek tulajdonosi szerkezete, felépítése, valamint a támogatás felhasználására irányuló tevékenysége átlátható.

6.A közpénzekkel gazdálkodó minden szervezet köteles a nyilvánosság előtt elszámolni a közpénzekre vonatkozó gazdálkodásával. A közpénzeket és a nemzeti vagyont az átláthatóság és a közélet tisztaságának elve szerint kell kezelni. A közpénzekre és a nemzeti vagyonra vonatkozó adatok közérdekű adatok.

7.A fenti célok teljesülése érdekében a bérleti szerződésre vonatkozó dokumentumok az Adatkezelő Iratkezelési Szabályzata szerint megőrzendők. Ezen iratkezelésekre vonatkozó szabályokat jogszabályok határozzák meg (lásd. adatkezelési szabályzat).

8.A másik érdek a kötelmi jogviszonyok biztonsága, mely alapján biztosítható a felek együttműködése, a jogok gyakorlása, a kötelezettségek teljesítése, elszámoltathatóság érvényesülése.

**9.Ezekkel az érdekekkel szemben az érintett kapcsolattartási adatainak nem kezeléséhez fűződő érdek nem élvez elsőbbséget, az adatkezelés arányosnak tekinthető.**

10.A fenti megállapítást alátámasztja az is, hogy az érintett személyes adatainak védelméhez fűződő garanciákat az Adatkezelő biztosítja.

**IX.Az érintett számára biztosított garanciák**

1.Az érintettnek csak azokat az adatait kezeli az Adatkezelő, melyek elengedhetetlenül szükségesek a szerződés teljesítése érdekében történő kapcsolattartáshoz, az érintettel csak addig áll fenn a kapcsolat, míg a szerződés hatálya fennáll.

2.Az érintett részére az Adatkezelő szerződő partner által is meg kell valósuljanak a szükséges adatvédelmi garanciák, azaz az Adatkezelő jogosultsággal rendelkezik a kapcsolattartó személy adatainak továbbítására.

3.Az érintett részére is rendelkezésre állnak az Adatkezelő adatkezelési szabályai, melyekről bármikor tájékoztatást kérhet és kap.

4.Az adatkezelő a szükséges adatbiztonsági intézkedéseket megvalósítja, melyek ahhoz szükségesek, hogy céltól eltérően ne kezeljék az érintett adatait, az adatkezelés időtartama jogszabályokban meghatározott.

5.Az adatkezelő meghozza a szükséges intézkedéseket, mely ahhoz szükséges, hogy olyan esetekben, melyekben nem szükséges a kapcsolattartó személy adatainak továbbítása, szükségtelenül ezeket ne kezelje, ne továbbítsa. (közadat iránti kérelmekkel kapcsolatosan amennyiben jogszabály arra lehetőséget ad, a kapcsolattartási adatot kitakarással védi).

6.Az adatokhoz csak az arra illetékes személyek férhetnek hozzá, az érintett adatok megismerhetősége, tárolása korlátozva van.

**Eredmény**

**Az érdekmérlegelési teszt alapján megállapítható, hogy a megjelölt adatkezelési cél elérése érdekében az érintettek kapcsolattartási adatai kezelhetők, az adatkezelés szükséges és arányos korlátozást valósít meg az érintettek köre vonatkozásában.**

Hatvan, 2022. 07.01.